Zumholz FR - Alemannische Wikipedia

# Zumholz FR

### Us der alemannische Wikipedia, der freie Dialäkt-Enzyklopedy

| Der Artikel isch im Dialäkt „Seislertütsch“ gschriibe worde. |

Wappe
Basisdate
Chanton: | Frybùrg
Bezirk: | Seisebezirk
BFS-Nr.: | 2310
PLZ: | 1719
Koordinate: | 46° 45' n. Br. 7° 18' ö. L.
Höchi: | 867 m ü. M.
Flächi: | 1.88 km²
Iwohner: | 441 (2004)
Websyte: | www.zumholz.ch
Charte

Zumhouz isch a chliina Ort im obere Seisebezirk. Uf Hochtütsch u ufde Ortstafele schtiit aber "Zumholz", obwou wommer ali zäme Zumhouz sääge.

## [ändere] Chli Geografii

Zumhouz het 450 Iiwohner u isch ide nünzger Jahr starch gwachse, wüu da z'nüwa Quartier "Allmend" buut choo isch. So gites ize drüü grösseri quartier: Iichewääg (Eichenweg), Autwääg (Altweg) u z'Aumendt (Allmend). Nai giites no de Brann (Brand), Eggerschmatt u z'Seisematt us chliini "Sidlige" chli witter wäg vom iigentleche Dorfchärn. Natürlech het Zumhouz o chlii waut, z'Berghöuzli, nai hets im Brann une u bide Sunegg u de Seisa na ono chli waut. T'seisa isch de wüuda Bach wo t'Grenza vode Gmiin Zumhouz zum Bärnbiet büudet. Immer Summer settemu bi Gwitter jaanid det ga baade, wüus cha hoi fluetwäle gä... A chli a zaamera Bach fliesst fasch mitz dür Zumhouz dedür, de Limbach, oder z'Bächeli, wi de Bach o hiist. Dä Bach isch aber sehr chli.

## [ändere] Gmiineraatswahle vo däm Jahr

Am Sunntig, de 5. Määrz 2006 giites Gmiineratswahle. Vode bishäärige Gmiinerät tüe sich ali usserd de Oswald Roux umi zur wau stelle. Us Ersatz füre Herr Roux hett sich Frou Herzog-Streuli Irene gmäudet. So gseht auso t'Lischta füre Gmiinerat uus:

- HAYOZ Marcel
- HERZOG-STREULI Irene
- JULMY-HORT Danielle
- PÜRRO Beat
- ZBINDEN Fritz

## [ändere] Wäblinks

- Homepage vode Gmiin Zumhouz
- Wätterstation vo Zumhouz

Koordinate: 46° 45' N, 7° 18' O |

Vun "http://als.wikipedia.org../../../z/u/m/Zumholz_FR_d1b7.html"

Kategorie: Artikel auf Senslerdeutsch | Ort (Schwiiz)

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English
- Español
- Français
- Italiano
- Português
- Svenska